หุ้นสหรัฐร่วง-น้ำมันดิ่ง
เศรษฐกิจสหรัฐซบฉุดดัชนีดาวโจนส์ร่วง 96.87 จุด - น้ำมันดิบปิดแตะ 95.70ดอลล์/บาร์เรล
30 ก.ค. 2554

เศรษฐกิจสหรัฐซบฉุดดัชนีดาวโจนส์ร่วง 96.87 จุด - น้ำมันดิบปิดแตะ 95.70ดอลล์/บาร์เรล
ดัชนีหุ้นอุตสาหกรรมดาวโจนส์ในตลาดนิวยอร์กปิดเมื่อวาน (29 ก.ค.) ร่วงลง 96.87 จุด หรือ 0.79% แตะที่ระดับ 12,143.24  หลังจากกระทรวงพาณิชย์สหรัฐ ฯรายงานว่า ผลิตภัณฑ์มวลรวมในประเทศ (จีดีพี) ในไตรมาสสองขยายตัวเพียง 1.3% ต่ำกว่าที่นักเศรษฐศาสตร์คาดไว้ที่ 1.7% และมีการปรับลดอัตราการเติบโตไตรมาสแรกเหลือ 0.4% จาก 1.9% ที่รายงานไว้แต่เดิม
โดยนอกการชะลอตัวของเศรษฐกิจสหรัฐ ฯแล้ว นักลงทุนยังวิตกเกี่ยวกับความเป็นไปได้ที่สหรัฐอาจผิดนัดชำระหนี้ ซึ่งอาจนำไปสู่การปรับลดอันดับความน่าเชื่อถือ ในขณะที่เหลือเวลาอีกเพียง 4 วัน ( 2 ส.ค. ) ก็จะถึงเส้นตายที่กระทรวงการคลังสหรัฐระบุว่าจะไม่สามารถชำระหนี้สาธารณะ หากรัฐสภาไม่เพิ่มเพดานการก่อหนี้
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน ลดลง 1.74 ดอลลาร์ ปิดที่ 95.70 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่องมอบเดือนเดียวกัน ลดลง 62 เซนต์ ปิดที่ 116.74 ดอลลาร์ต่อบาร์เรล
ราคาน้ำมัน ขยับลงแรงกว่าเมื่อวานนี้ หลังตัวเลขทางเศรษฐกิจที่ย่ำแย่ของสหรัฐ ซ้ำเติมความกังวลต่อข้อขัดแย้งเกี่ยวกับการขยายเพดานก่อหนี้สาธารณะ สัญญาล่วงหน้าน้ำมันดิบชนิดไลต์สวีตครูดของสหรัฐ งวดส่งมอบเดือนกันยายน ลดลง 1.74 ดอลลาร์ ปิดที่ 95.70 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 62 เซนต์ ปิดที่ 116.74 ดอลลาร์ต่อบาร์เรล